**МОТИВИ**

ЗА ПРИЕМАНЕ НА НОВИ **ПРАВИЛА ЗА ОПРЕДЕЛЯНЕ НА ПАЦИЕНТИ, ЖЕЛАЕЩИ ДА ПОЛЗВАТ УСЛУГИТЕ НА „РЕГИОНАЛЕН ХОСПИС” ЕООД**

**С ФИНАНСОВАТА ПОДКРЕПА НА** ОБЩИНА ГАБРОВО

В действащите досега правила са разписани ограничен брой заболявания като допустими за подпомагане, което води до потенциално изключване на лица със заболявания в терминален стадий. В предложения проект на нови правила, заболяванията на допустимите за настаняване с финансова подкрепа лица са определени съгласно Закона за лечебните заведения.

Към момента голяма част от потенциалните потребители на услугата са изключени от финансово подпомагане, предвид факта, че стойностите които са записани не съответстват на реалната икономическа ситуация. Поради тази причина в предложените нови правила е заложен динамичен подход на изчисления на финансовия критерий за допустимост на подпомагане, като същия е обвързван с нивото на минимална работна заплата.

Предлаганите равнища на подпомагане са определени по подобие на диференцираните ставки, които държавата използва за социалните услуги, като по този начин се цели справедливост при подпомагането в зависимост от доходите.